CELEX: C2005/093/24
Language: da
Date: 2005-04-16 00:00:00
Title: Sag C-60/05: Anmodning om præjudiciel afgørelse forelagt ved kendelse afsagt den 14. december 2004 af Tribunale amministrativo Regionale per la Lombardia i sagen WWF Italia m.fl. mod Regione Lombardia; intervenient til støtte for sagsøgte: Associazione migratoristi italiani

16.4.2005   
            
            
               DA
            
            
               Den Europæiske Unions Tidende
            
            
               C 93/13
            
         Anmodning om præjudiciel afgørelse forelagt ved kendelse afsagt den 14. december 2004 af Tribunale amministrativo Regionale per la Lombardia i sagen WWF Italia m.fl. mod Regione Lombardia; intervenient til støtte for sagsøgte: Associazione migratoristi italiani
   (Sag C-60/05)
   (2005/C 93/24)
   Processprog: italiensk
   Ved kendelse afsagt den 14. december 2004, indgået til Domstolens Justitskontor den 10. februar 2005, har Tribunale amministrativo Regionale per la Lombardia i sagen WWF Italia m.fl. mod Regione Lombardia, intervenient til støtte for sagsøgte: Associazione migratoristi italiani, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal direktiv 79/409/EF (1) fortolkes således, at medlemsstaterne – uanset den interne kompetencefordeling mellem stat og regioner – skal vedtage gennemførelsesbestemmelser, der omfatter alle de situationer, der i henhold til direktivet anses for at være beskyttelsesværdige, navnlig for så vidt angår garantien for, at udtagelse til jagtformål af fugle under fravigelse af den almindelige beskyttelsesordning ikke overstiger de små mængder, der er nævnt i direktivets artikel 9, stk. 1, litra c)?
            
         
               2)
            
            
               Skal direktiv 79/409/EF – navnlig for så vidt angår det antal fugle, der må indfanges under fravigelse af ordningen – fortolkes således, at de nationale gennemførelsesbestemmelser skal henvise til et parameter, der er fastsat eller kan fastsættes af kvalificerede tekniske organer, på en sådan måde, at udtagning til jagtformål under fravigelse af beskyttelsesordningen sker på grundlag af kriterier, der objektivt fastsætter et kvantitativt niveau herfor, der ikke kan overskrides hverken på nationalt eller regionalt niveau, idet der tages hensyn til forskellige eksisterende naturtyper?
            
         
               3)
            
            
               Er artikel 19a i lov nr. 157/92 udtryk for en korrekt gennemførelse af artikel 9 i direktiv 79/409/EF, for så vidt som det heri foreskrives, at der skal indhentes en udtalelse fra I.N.F.S., der imidlertid ikke er bindende, til brug for fastsættelse af et sådant parameter, uden at der fastsættes nogen fremgangsmåde for drøftelser mellem regionerne, der kan munde ud i, at der for hver art fastsættes et bindende antal fugle, der under fravigelse af beskyttelsesordningen må indfanges, hvilket antal på nationalt niveau er defineret som en mindre mængde?
            
         
               4)
            
            
               Er den kontrolprocedure, som skal sikre, at de tilladelser til udtagning til jagtformål, der udstedes af de italienske regioner i medfør af artikel 19a i lov nr. 157/92 under fravigelse af beskyttelsesordningen, er i overensstemmelse med fællesskabsretten, egnet til at sikre den effektive anvendelse af direktiv 79/409/EØF, når der forud for denne procedure går en periode med underretning, som gør, at proceduren – som ligeledes skal anvendes forud for vedtagelsen og offentliggørelsen af en beslutning – af tekniske grunde bliver langvarig, og at den korter periode, hvori der således er givet tilladelse til udtagning til jagtformål, udløber inden afslutningen af denne procedure?
            
         
      (1)  EFT L 103 af 25.4.1979, s. 1.